CELEX: 62021TN0221
Language: el
Date: 2021-04-25 00:00:00
Title: Υπόθεση T-221/21: Προσφυγή της 25ης Απριλίου 2021 — Ιταλία κατά Επιτροπής

14.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/38
            
         
      Προσφυγή της 25ης Απριλίου 2021 — Ιταλία κατά Επιτροπής
      (Υπόθεση T-221/21)
      (2021/C 228/50)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Ιταλική Δημοκρατία (εκπρόσωποι: G. Palmieri, G. Rocchitta, C. Gerardis και E. Feola, avvocati dello Stato)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση 2021/261 της 17ης Φεβρουαρίου 2021, καθόσον εφαρμόζει, εις βάρος της Ιταλίας, τις δημοσιονομικές διορθώσεις σχετικά με τις έρευνες ελέγχου AA/2017/013 (Ενισχύσεις βάσει της επιφάνειας — TUTTI OP — Οικονομικό έτος 2018 — 67 368 272,99 ευρώ) και CEB/2018/057 (Οικονομικό έτος 2017 και καθυστερήσεις πληρωμών — TUTTI OP — καθαρό ποσό 74 978 660,98 ευρώ — ακαθάριστο ποσό 75 696 497,283 ευρώ·
               
            
                  —
               
               
                  επικουρικώς, να ακυρώσει την ίδια απόφαση, καθόσον εφαρμόζει κατ’ αποκοπήν διόρθωση ύψους 67 368 272,99 ευρώ, σχετικά με την έρευνα ελέγχου AA/2017/013 (Ενισχύσεις βάσει της επιφάνειας — TUTTI OP — Οικονομικό έτος 2018 — 67 368 272,99 ευρώ), αντί για εφάπαξ διόρθωση η οποία προσδιορίστηκε ποσοτικώς από την AGEA σε 27 848 824,26 ευρώ·
               
            
                  —
               
               
                  σε κάθε περίπτωση, να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τέσσερις λόγους.
      
                  1.
               
               
                  Με τον πρώτο λόγο, σχετικά με την έρευνα AA/2017/013, όσον αφορά τις ενισχύσεις βάσει της επιφάνειας, προβάλλεται παράβαση του άρθρου 4, παράγραφος 1, στοιχείο η', του κανονισμού (ΕΕ) 1307/2013, του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ 2013, L 347, σ. 608), όσον αφορά τον ορισμό των «μονίμων λειμώνων», που υιοθετήθηκε σε εθνικό επίπεδο, βάσει της d.m. (υπουργικής απόφασης) 18/11/2014.
               
            
                  2.
               
               
                  Με τον δεύτερο λόγο, σχετικά με την έρευνα AA/2017/013, προβάλλεται παράβαση του άρθρου 52, παράγραφος 2, του κανονισμού (ΕΕ) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ 2013, L 347, σ. 549), καθώς και του άρθρου 12, παράγραφοι 2 και 6, του κανονισμού (ΕΕ) 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (ΕΕ 2014, L 255, σ. 18), όσον αφορά την εφαρμογή κατ’ αποκοπήν δαπανών, μολονότι ο πραγματικός κίνδυνος για τον προϋπολογισμό της Ένωσης μπορεί να προσδιοριστεί ποσοτικώς.
               
            
                  3.
               
               
                  Με τον τρίτο λόγο, σχετικά με την έρευνα AA/2017/013, προβάλλεται παράβαση των άρθρων 296, παράγραφος 2, ΣΛΕΕ, και 41 του Χάρτη των Θεμελιωδών Δικαιωμάτων της Ευρωπαϊκής Ένωσης, όσον αφορά την εφαρμογή της γενικής ρήτρας της «δυσανάλογης προσπάθειας» βάσει της οποίας δικαιολογείται η κατ’ αποκοπήν διόρθωση.
               
            
                  4.
               
               
                  Με τον τέταρτο λόγο, σχετικά με την έρευνα CEB/2018/057, όσον αφορά τις καθυστερήσεις πληρωμών, προβάλλεται παράβαση του άρθρου 5, παράγραφος 4, του κανονισμού (ΕΕ) 907/2014, στο πλαίσιο των φερόμενων καθυστερήσεων των καταβολών που αφορούν την ενιαία αίτηση 2015 παρά την ύπαρξη «ειδικών συνθηκών» διαχείρισης που συνδέονται με την εφαρμογή της μεταρρύθμισης της ΚΓΠ 2015 — 2020.